গরম থেকে কবে মিলবে মুক্তি? জানুন আবহাওয়ার বিস্তারিত আপডেট

কলকাতা: প্রকৃতি যেন জ্বলন্ত তপ্ত হাওয়ার অগ্নিপরীক্ষা নিচ্ছে। কলকাতার (Kolkata Weather Update) আকাশ আজও থাকবে মেঘহীন ও পরিষ্কার। সূর্যোদয় ভোর ৫টা ২০ মিনিটে আর সূর্যাস্ত সন্ধ্যা ৬টা ০৮ মিনিটে। সকালবেলায় কিছুটা মনোরম পরিবেশ থাকলেও, দুপুর গড়াতেই ঝলসে দেবে অসহ্য গরম। আজকের সর্বোচ্চ তাপমাত্রা থাকতে পারে ৩৮ ডিগ্রি সেলসিয়াসের কোঠায়, আর সর্বনিম্ন তাপমাত্রা প্রায় ২৭ ডিগ্রি। বাতাসে আদ্রতা থাকবে ৬৮ শতাংশের কাছাকাছি, তবে দুপুরের দিকে তা কিছুটা কমে শুষ্কতা অনুভব হতে পারে।

আরও পড়ুন: স্কুলে স্কুলে বোমাতঙ্ক

বৃষ্টির (West Bengal Rain Update) কোনও সম্ভাবনা আজকের দিনটিতে নেই বললেই চলে। বরং উত্তর-পশ্চিম দিক থেকে বইতে থাকা গরম শুষ্ক হাওয়া শহরের অস্বস্তি আরও বাড়িয়ে তুলবে। হালকা থেকে মাঝারি গতির এই বাতাসের বেগ থাকবে ঘণ্টায় ১২ থেকে ১৬ কিমি। রোদের তেজে ক্লান্ত হয়ে পড়তে পারে শরীর, তাই বাইরে বেরোলেই প্রয়োজন সানগ্লাস আর ছাতা। আবহাওয়া দফতর ইতিমধ্যে সতর্ক করেছে, এই তাপপ্রবাহ আগামী আরও কয়েকদিন স্থায়ী হতে পারে।

জোয়ার ভাটার ছন্দ ঠিক থাকলেও, রোদের প্রচণ্ডতা। আজ প্রথম জোয়ার সকাল ৬টা ৪৮ মিনিটে এবং দ্বিতীয় জোয়ার সন্ধ্যে ৭টা ১২ মিনিটে। দুপুর ১টা ২৩ মিনিটে প্রথম ভাটা এবং রাতের দ্বিতীয় ভাটা দেখা দেবে রাত ১টা ৪০ মিনিটে। মৎস্যজীবীদের জন্য সমুদ্র বেশ শান্ত থাকলেও, গরমের কারণে জলীয় বাষ্পের চাপ কিছুটা বেশি থাকবে। যারা সমুদ্রসৈকতে ঘুরতে যাবেন, তাদের দুপুরের গনগনে রোদ থেকে সতর্ক থাকার পরামর্শ দেওয়া হয়েছে।